Bayan tabbatar da mutuwar wata mata kwatsam sai ga ta da ranta a cikin akwatin gawa a mutuware ▷ Legit.ng
Bayan tabbatar da mutuwar wata mata kwatsam sai ga ta da ranta a cikin akwatin gawa a mutuware
4 months ago 3709 views by Abubakar Sulaiman
- Ashe da kwananta a gaba bayan wani mummunan hatsari ya rutsa da ita
- Duk kuwa da cewa likitoci bayan gwaje-gwaje sun tabbatar da mutuwarta
- Mai gadin dakin ajiye gawawwaki ne ya gano tana raye sannan ya ankarar da likitocin asibitin
Wata mata yar kasar Afirka ta kudu wacce aka bayyana mutuwarta sakamakon afkuwar wani mummunan hatsari da ya rutsa da ita, sai ga shi da ranta a dakin ajiye gawarwaki cikin wata na'urar sanyin da ake ajiye gawawwaki.
Cikin wani rahoto da kamfanin dillanci labarai na AFP ya rawaito, ya bayyana yadda aka dauki gawar mamaciyar a cikin motor asibiti, tare da aiwatar da gwaje-gwaje wadanda a karshe aka tabbatar da mutuwarta. Amma cikin awanni 24 sai ga shi matar ta bayyana a raye.
KU KARANTA: Sojojin sun damke wasu mutane 21 masu hannu a hare-haren da ake kaiwa Filato
A cikin na'urar sanyin da ake ajiye gawawwaki dake wani asibiti a birnin Johannesburg na kasar Afirka ta kudu.
Wani ma'aikacin dakin ajiye gawarwaki da ke asibitin ne ya fara ankara da faruwar al'amarin, inda ya sanar da likitocin da ke bakin aiki, nan take aka dauke ta zuwa sashin karbar magani.
Wani babban likita ya bayyana matukar al'ajabinsa akan faruwar lamarin, domin sun yi dukkan wani gwajin da zai tabbatar da mutuwar matar, kuma ya tabbatar da ta mutu, amma kuma katsam sai ga shi ta bayyana a raye.
Yanzu dai Wannan mata tana kwance a asibitin domin karbar magani.
Adesua Etomi Top ten richest club in the world Airtel data balance Kenny Blaq Npower registration